จริงๆแล้วร้านนี้เป็นร้านดอกไม้ที่มีขายทั่วไป แต่สาขา Omotesando พิเศษตรงที่เป็นร้านชาด้วย ถ้าคนไม่สังเกตจะคิดว่าเป็นแค่ร้านดอกไม้ แต่ต้องเดินเข้าไปในร้านดอกไม้ค่ะ จะเจอร้านชาอยู่หลังดอกไม้หลากสี 

บรรยากาศเหมาะสำหรับคู่รักมานั่งจู๋จี๋ หรือไม่ก็เพื่อนสาวนั่งเมาท์กันเบาๆ หรือไม่ก็คุณป้ามานั่งจิบชาคุยสัพเพเหระ ชอบที่นั่ง counter ริมหน้าต่างมากค่ะ สงบและตกแต่งสวยงาม น่านั่งอ่านหนังสือจิบชาไปเรื่อยๆ

ลองสั่งชา ispahan มา หอมดีค่ะ ทานคู่กับ French Toast กลมกล่อมใช้ได้ค่ะ แต่ราคาแอบแรงนะคะ จำไม่ได้ว่าเท่าไหร่ค่ะ

ถ้าให้มาอีกคงมาค่ะ เพราะชอบบรรยากาศร้านมาก และเป็นคนชอบดื่มชา ร้านเงียบสงบดี